**SLOVENSKÁ AGENTÚRA PRE MEDZINÁRODNÚ ROZVOJOVÚ SPOLUPRÁCU**

(vyhlasovateľ)

**VYHLASUJE**

**VÝZVU NA PREDKLADANIE ŽIADOSTÍ O DOTÁCIE NA PROJEKTY**

**ROZVOJOVEJ SPOLUPRÁCE SLOVENSKEJ REPUBLIKY**

(ďalej len „výzva“)

|  |  |
| --- | --- |
| **Referenčné číslo výzvy** | SAMRS/2018/D/1 |
| **Program** | **Program vysielania dobrovoľníkov a expertov** |
| **Podprogram** | **Program vysielania dobrovoľníkov a expertov do rozvojových krajín** |
| **Kód programu** | Oficiálna rozvojová pomoc Ministerstva zahraničných vecí a európskych záležitostí (ďalej len „MZVaEZ SR“) (05T0A) |
| **Zameranie výzvy** | SAMRS v súlade s ustanoveniami zákona č. 392/2015 o rozvojovej spolupráci a o zmene a doplnení niektorých zákonov, zákona č. 406/2011 o dobrovoľníctve a o zmene a doplnení niektorých zákonov, so Zameraním bilaterálnej rozvojovej spolupráce SR na rok 2018, so Strednodobou stratégiou rozvojovej spolupráce SR na obdobie 2014-2018, s Programom vysielania dobrovoľníkov a expertov do rozvojových krajín a s Agendou 2030 vyhlasuje výzvu na predkladanie žiadostí o dotácie na projekty vysielania dobrovoľníkov a expertov SR na rok 2018. |

|  |  |  |
| --- | --- | --- |
| **Lehota na prijímanie žiadostí o dotácie** | | |
| **Dátum zverejnenia výzvy** | | **28.03.2018** |
| **Dátum uzatvorenia výzvy** | | **18.04.2018** |
| **Účel dotácie** | | Vyslanie dobrovoľníkov/ expertovdo partnerských krajín. |
| **Najvyššia suma dotácie:** | | **1 200 EUR** za mesiac v prípade vyslania dobrovoľníka.  **1 600 EUR** za mesiac v prípade vyslania experta. |
| **Oprávnené subjekty:** | | Mimovládne organizácie a akademické inštitúcie. |
| **Celková suma finančných prostriedkov vyčlenených na výzvu** | | |
| Celková suma finančných prostriedkov vyčlenených na výzvu je**248 271 EUR**. | | |
| **Doba realizácie projektu** | | |
| Doba realizácie dobrovoľníckeho pobytu je od **3 do 12 mesiacov**. V prípade expertného pobytu nie je doba realizácie projektu pevne stanovená. | | |
| **Postup pri predkladaní žiadosti** | | |
| **Žiadateľ predkladá jednu žiadosť s prílohami.** Doklady uvedené v zozname príloh k žiadosti predkladá žiadateľ v jednom originálnom vyhotovení. V prípade, ak žiadateľ žiada o poskytnutie dotácie na dobrovoľnícke/expertné vyslania viacerých dobrovoľníkov/expertov a/alebo vo viacerých krajinách, je potrebné vyplniť **samostatný formulár projektového dokumentu** (vzor tvorí prílohu výzvy) **pre každý dobrovoľnícky/expertný projekt**. Jednotlivé formuláre ako prílohy očísluje poradovým číslom.  **Žiadateľ predkladá** **žiadosť o dotáciu spolu s povinnými prílohami**:  **1. V listinnej podobe na adresu SAMRS**  *alebo*  **2. Do elektronickej schránky SAMRS** prostredníctvom Ústredného portálu verejnej správy, podpísanú kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou.  **Žiadosť a jej prílohy predkladá žiadateľ na adresu SAMRS:**  *Slovenská agentúra pre medzinárodnú rozvojovú spoluprácu*  *Pražská 7, 811 04 Bratislava*  **Žiadosť a jej prílohy je možné doručiť na vyššie uvedenú adresu SAMRS jedným z nasledovných spôsobov:**  - osobne v pracovné dni v čase 9:00 – 14:00 hod.,  - doporučenou poštou, pričom rozhodujúci je dátum poštovej pečiatky, resp. dátum prevzatia žiadosti kuriérom.  **Žiadateľ je povinný predložiť žiadosť riadne, včas a vo forme určenej SAMRS. Pri predkladaní žiadosti a povinných príloh je žiadateľ povinný použiť formuláre zverejnené v rámci výzvy.**  V prípade, ak bude žiadosť podpisovať splnomocnená osoba na základe **splnomocnenia** štatutárneho zástupcu žiadateľa, je potrebné spolu so žiadosťou doložiť Splnomocnenie na podpis žiadosti.  **V prípade, ak žiadateľ nepredloží žiadosť riadne, včas a v určenej forme, SAMRS zastaví posudzovanie žiadosti.**  V prípade, ak bude žiadosť podpisovať splnomocnená osoba na základe **splnomocnenia** štatutárneho zástupcu žiadateľa, je potrebné spolu so žiadosťou doložiť originálne vyhotovenie plnej moci na podpis žiadosti a projektového dokumentu/projektových dokumentov. | | |
| **Spôsob hodnotenia žiadostí** | | |
| **Komisia MZVaEZ SR**[[1]](#footnote-2) pri vyhodnocovaní žiadostí postupuje podľa nižšie uvedených hodnotiacich kritérií.  Maximálny počet bodov, ktorý môže udeliť člen komisie žiadosti, je **100 bodov** (súčet hodnotení všetkých kritérií). Každá žiadosť o poskytnutie dotácie, aby bola komisiou odporučená na schválenie, musí dosiahnuť **min. 75 bodov** z celkovej možnej hodnoty 100 bodov. Podrobnosti o zložení a činnosti komisie na vyhodnocovanie žiadostí o poskytnutie dotácie na rozvojovú spoluprácu SR upravuje opatrenie č. 600.237/2016-**ORPO** a štatút komisie MZVaEZ SR.  **Žiadosť o poskytnutie dotácie schvaľuje minister** zahraničných vecí a európskych záležitostí SR. O schválení alebo neschválení žiadosti o dotáciu budú žiadatelia informovaní bezodkladne na stránke [www.slovakaid.sk](http://www.slovakaid.sk). Na poskytnutie dotácie nie je právny nárok. | | |
| **Hodnotiace kritériá** | | |
| **Relevantnosť projektu**  (30 bodov) | V rámci relevantnosti sa posudzuje relevantnosť k strategickým dokumentom:  • Strednodobej stratégii rozvojovej spolupráce SR na roky 2014 – 2018,  • Zameraniu bilaterálnej rozvojovej spolupráce SR na rok 2018,  • Programovému dokumentu MZVaEZ SR - Programu vysielania dobrovoľníkov a expertov.  Rovnako sa bude posudzovať miera reflexie prierezových tém (ochrana životného prostredia/zmena klímy, rodová rovnosť, dobrá správa vecí verejných, ľudské práva a ľudská dôstojnosť). | |
| **Náplň práce a relevantnosť k potrebám**  (30 bodov) | Posudzuje sa typ aktivít dobrovoľníka/ experta, ktorým sa bude počas vyslania venovať a ich relevantnosť k potrebám komunity v krajine vyslania. | |
| **Prínos pre miestnu komunitu a budovanie kapacít slovenských subjektov**  (20 bodov) | Posudzuje sa dopad aktivít dobrovoľníka/ experta na miestnu komunitu a cieľovú skupinu, jej typ a veľkosť. Podpora budovania miestnych kapacít, prínos k budovaniu kapacít slovenských subjektov v rámci rozvojovej spolupráce a humanitárnej pomoci SR a zvýšenie flexibility ich realizácie. | |
| **Prínos pre rozvojovú spoluprácu a humanitárnu pomoc SR**  (10 bodov) | Posudzuje sa dopad aktivít dobrovoľníka / experta na uskutočňovanie rozvojových programov v rámci projektov domácich, zahraničných a medzinárodných organizácií, efektivita a koherentnosť poskytovanej pomoci SR. Prínos k napĺňaniu cieľov Agendy 2030. | |
| **Predchádzajúce skúsenosti s dobrovoľníckou činnosťou**  (10 bodov) | Posudzuje sa skúsenosť žiadateľa s vysielaním dobrovoľníkov/ expertov do rozvojových krajín. | |
| Žiadosti predložené v rámci tejto výzvy by mali byť prioritne v súlade s **teritoriálnym zameraním** rozvojovej spolupráce a humanitárnej pomoci SR, aby sa dosiahla efektivita a koherentnosť poskytovanej pomoci. Podporené môžu byť aj projekty realizované v iných krajinách, aby sa rozšírili kapacity slovenských subjektov v rámci rozvojovej spolupráce a humanitárnej pomoci SR a zvýšila sa tak ich flexibilita.  Dobrovoľníci a experti nemajú slúžiť ako náhrada za domáci personál, ale naopak ho dopĺňať, prípadne podporovať budovanie miestnych kapacít.  V rámci podprogramu bude podporená predovšetkým **veková kategória** 18 až 30 rokov s cieľom zapojiť mladých ľudí do rozvojovej spolupráce. Podporená môže byť aj vyššia veková kategória, aby sa rozširovala skupina ľudí s profesionálnym záujmom o rozvojovú spoluprácu a zvýšila sa flexibilita. | | |

1. §7, odsek 5, zákona č. 392/2015 Z. z. o rozvojovej spolupráci a o zmene a o doplnení niektorých zákonov [↑](#footnote-ref-2)